b'\n_START_ARTICLE_\nThe Man Who Sold the World\n_START_SECTION_\nErilaiset kansikuvat\n_START_PARAGRAPH_\nAlbumin brittil\xc3\xa4isen version kannessa Bowie on pitk\xc3\xa4ll\xc3\xa4\xc3\xa4n pukeutuneena leninkiin. T\xc3\xa4m\xc3\xa4 oli varhainen osoitus h\xc3\xa4nen kiinnostuksestaan hy\xc3\xb6dynt\xc3\xa4\xc3\xa4 androgyynist\xc3\xa4 ulkon\xc3\xa4k\xc3\xb6\xc3\xa4\xc3\xa4n. Alkuper\xc3\xa4isess\xc3\xa4 Yhdysvaltojen julkaisussa on erilainen, sarjakuvamainen kansi. Sarjakuvakansi oli alkuper\xc3\xa4inen idea levyn kanneksi ja Yhdysvalloissa oli jo ehditty aloittaa niiden painaminen. "Mekkokansi" ei siis ehtinyt Amerikan painoksiin. Vuoden 1972 RCA:n uudelleenjulkaisussa on Ziggy Stardustin mustavalkoinen kuva. Saksan liittotasavallassa albumi julkaistiin alun perin py\xc3\xb6re\xc3\xa4ll\xc3\xa4 kannella.'